CELEX: 62009TN0471
Language: sk
Date: 2009-11-27 00:00:00
Title: Vec T-471/09: Žaloba podaná 27. novembra 2009 — Oetker Nahrungsmittel/ÚHVT — Bonfait (Buonfatti)

30.1.2010   
            
            
               SK
            
            
               Úradný vestník Európskej únie
            
            
               C 24/63
            
         Žaloba podaná 27. novembra 2009 — Oetker Nahrungsmittel/ÚHVT — Bonfait (Buonfatti)
   (Vec T-471/09)
   2010/C 24/111
   Jazyk žaloby: nemčina
   
      Účastníci konania
   
   
      Žalobkyňa: Dr. August Oetker Nahrungsmittel KG (Bielefeld, Nemecko) (v zastúpení: F. Graf von Stosch, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Bonfait BV
   
      Návrhy žalobkyne
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 2. októbra 2009 vo veci R 340/2007-4 týkajúce sa námietky č. B 871 121,
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „Buonfatti“ pre výrobky zaradené do tried 29 a 30 (prihláška č. 3 939 915).
   
      Majiteľ ochrannej známky alebo označenia, ktoré je základom námietky: Bonfait BV.
   
      Ochranná známka alebo označenie, ktoré je základom námietky: najmä slovná ochranná známka Beneluxu „Bonfait“ č. 393 133 a obrazová ochranná známka Spoločenstva „Bonfait“ č. 648 816 pre výrobky zaradené do tried 29 a 30.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zrušenie rozhodnutia námietkového oddelenia a zamietnutie prihlášky.
   
      Dôvody žaloby: porušenie článku 8 ods. 1 písm. b) nariadenia (ES) č. 207/2009 (1), pretože medzi kolidujúcimi ochrannými známkami neexistuje pravdepodobnosť zámeny.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 24.3.2009, s. 1).